d:\documents\tra-doc\t-2018-0708\tra-doc-lt-req_comm-t-0708-2018-201811798-02_00.doc
2018 m. lapkričio 28 d. pareikštas ieškinys byloje ZPC Flis / EUIPO – Aldi Einkauf (FLIS Happy Moreno choco)
(Byla T-708/18)
Kalba, kuria surašytas ieškinys: anglų
Šalys
Ieškovė: ZPC Flis sp.j. (Radzejovicės, Lenkija), atstovaujama advokato M. Kondrat
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Aldi Einkauf GmbH & Co. OHG (Esenas, Vokietija)
Su procedūra EUIPO susijusi informacija
Prekių ženklo, dėl kurio kilo ginčas, savininkė: ieškovė
Prekių ženklas, dėl kurio kilo ginčas: vaizdinio Europos Sąjungos prekių ženklo „FLIS Happy Moreno choco“ paraiška – Registracijos paraiška Nr. 15 030 786
Procedūra EUIPO: protesto procedūra
Ginčijamas sprendimas: 2018 m. rugsėjo 13 d. EUIPO pirmosios apeliacinės tarybos sprendimas byloje R 2113/2017-1
Reikalavimai
Ieškovė Bendrojo Teismo prašo:
panaikinti ginčijamą sprendimą ir grąžinti bylą EUIPO nagrinėti iš naujo
arba
pakeisti ginčijamą sprendimą ir nurodyti, kad nėra atsisakymo registruoti Europos Sąjungos prekių ženklo paraišką 015030786 „Flis Happy Moreno choco“ visoms 30 ir 35 klasių prekėms ir paslaugoms santykinių pagrindų ir kad prekių ženklas įregistruojamas,
priteisti ieškovei bylinėjimosi išlaidas.
Pagrindai, kuriais remiamasi
Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas,
teisėtų lūkesčių apsaugos principo ir teisinio saugumo principo pažeidimas.
____________